สวัสดีค่ะ หนูรถล้ม เมื่อประมาณต้นเดือนธันวาคม 2563ค่ะ แล้วแผลก็มีอาการติดเชื้อ(ตามที่แพทย์บอก เพราะเป็นหนองค่ะ) หลังจากนั้นก็ไปล้างแผลที่รพ.ทุกวัน ก็ดีขึ้น จนให้หยุดล้างช่วงปีใหม่ ค่ะ เพราะแผลเริ่มแห้งแล้ว และตลอดเวลาที่เป็นแผลไม่เคยโดนน้ำเลยนะคะ จนแผลตกสะเก็ดทั้งหมดจึงโดนน้ำ หลังจากแผลตกสเก็ดลอกออกหมดแล้ว มีรอยสีแดงๆม่วงๆขึ้นค่ะ คล้ายๆรอยช้ำ ทายาลดรอยแผลเป็นมาตลอด ไม่มีอาการนูนนะคะ เป็นแผลตรงน่องขา กับตรงใกล้ๆข้อเท้าค่ะ อยากทราบว่าจะหายไหมคะแบบนี้
สวัสดีค่ะ การมีแผลถลอกมักเป็นแผลเปิดจึงเสี่ยงต่อการติดเชื้อ จึงควรล้างแผลติดต่อกันอย่างน้อย 3 วัน หรือจนกว่าแผลจะปิดสนิทหากมีภาวะแทรกซ้อนคือแผลติดเชื้อไปแล้วนั้น ควรได้รับยาฆ่าเชื้อจากแพทย์ถ้ามีข้อบ่งชี้และทำแผลจนกว่าแผลจะแห้งสนิทดี หลังจากแผลตกสะเก็ดแล้วก็แสดงว่าแผลได้สมานกันดีแล้ว รอยสีแดงๆม่วงๆที่เกิดขึ้นดังกล่าวมา อาจจะเป็นรอยฟกช้ำที่เกิดขึ้นได้ร่วมกับแผลถลอก แต่ก็ไม่ควรเป็นนานหลังมีอุบัติเหตุถึง 1 เดือนมาแล้วเช่นกันแนะนำสังเกตอรอยช้ำดังกล่าว ซึ่งควรจะค่อยๆจางลง หากแผลมีลักษณะติดเชื้อเช่น เลือดไหลมาก มีหนอง ปวด บวม แดง มีไข้ ควรกลับไปพบแพทย์